Tanken om et eget armensk flagg kom opp blant armenere i eksil. I 1885 henvendte armenske studenter i Frankrike seg til Fader Alishan i Venezia fordi de ønsket et flagg som kunne symbolisere deres nasjonalitet. Fader Alishan foreslo et flagg i fargene rødt, grønt og hvitt og ga dette en religiøs forklaring med henvisning til at dette var fargene Gud ga armenerne etter at Noas ark hadde strandet på Ararats topp. Senere foreslo Fader Alishan fargene gult, rødt og grønt. Ingen av disse fargekombinasjonene festet seg.